stanford-oval/wikipedia huggingface dataset:
Hlystit
Hengelliset tavoitteet ja radenije-rituaali

Hlystien hengellisenä päämääränä oli Kristuksen uudelleensyntyminen sielussa vanhan syntisen minän kuolettamisen kautta. Liike oli askeesimyönteinen, mutta harrasti hurmoksellisia öisiä kokouksia. Liikkeen teologiassa tavallisesta ihmisestä saattoi tulla Kristus tai Jumalansynnyttäjä, kunhan lihanhimo oli ensin kuoletettu Pyhän Hengen asettuessa ruumiiseen. Tämä tapahtui ekstaattisen tanssimisen ja seksuaaliorgioitten kautta niin sanotussa radenije-rituaalissa. Rituaaliin osallistujat lauloivat "itseäni ruoskin, Jeesusta etsin" ja tanssivat villisti ympyrää. Rukouksenpitäjä ("profeetta") ruoski osanottajia molemmille olkapäille. Tanssi päättyi ekstaattiseen lattialle taintumiseen, jonka aikana harrastettiin sukupuolista kanssakäymistä. Tämä nähtiin Pyhän Hengen vaikutuksena sekä synnin katoamisen merkkinä. Kollektiivisen synninteon nähtiin ikään kuin poistavan synnin rituaalisesti.
Hlystien radenije-rituaali
Hannu Suhonen

| Hannu Uolevi Suhonen> Henkilötiedot |
| --- | --- |
Syntynyt: 15. toukokuuta 1943 Turku
Kuollut: 10. elokuuta 2015 (72 vuotta) Turku
Poliitikko
Puolue:  Suomen Maaseudun Puolue
Entiset puolueet:  SDP
Asema:  kansanedustaja (1991-1995)
Vaalipiiri:  Varsinais-Suomen vaalipiiri
Kotipaikka:  Turku
Puoliso:  Tina Mäkelä
Hannu Uolevi Suhonen (15. maaliskuuta 1943 Turku – 10. elokuuta 2015 Turku) oli suomalainen poliitikko, joka edusti muun muassa Suomen Maaseudun Puoluetta (SMP). Hän toimi kansanedustajana 1991–1995.
Poliittinen ura

Ennen politiikkaan ryhtymistä Suhonen työskenteli Turussa postilaitoksen palveluksessa 1960–1966, SDP:n kunnallisjärjestön ammattiyhdistystoimitsijana 1967–1970 ja ulosottoviraston avustavana ulosottomiehenä 1970–1994.
Suhonen oli kansanedustajana SMP:n eduskuntaryhmässä 1991–1994 ja omassa ryhmässään 1994–1995. Suhonen oli presidentin valitsijamiehenä vuoden 1988 vaalissa. Hän oli Turun kaupunginvaltuustossa 1977–1996 ja toimi myös useissa yhteiskunnallisissa luottamustehtävissä. Suhosen aviopuoliso oli niin ikään kansanedustajana ollut Tina Mäkelä. Suhosella on aikaisemmasta avioliitostaan kaksi poikaa.
Vuonna 1983 Suhosesta tuli SMP:n puoluetoimiston ja Pientalonpoika Oy:n hallintopäällikkö. Hän oli tässä työssä vuoteen 1993. Vuodesta 1983 hän oli valtioneuvoston kansliassa ministeri Pekka Vennamon poliittinen sihteeri kunnes siirtyi 1987 liikenneministeriön ylitarkastajaksi ja ministeri Vennamon erityisavustajaksi. Vuonna 1990 liikenneministeriksi tuli Raimo Vistbackan jälkeen kokoomuksen Ilkka Kanerva ja Suhosen pesti päättyi.
Suhonen valittiin eduskuntaan Turun läänin eteläisestä vaalipiiristä vaaleissa 1991 SMP:n listalta. Hän erosi 29. elokuuta 1994 SMP:stä ja perusti oman eduskuntaryhmänsä, jossa toimi vaalikauden loppuun asti. Eduskunnassa hän oli liikennevaliokunnassa jäsenenä 1991–1994 sekä valtiovarainvaliokunnassa varajäsenenä 1991 ja Suomen Pankin tilintarkastajissa varajäsenenä 1991–1993 ja 1994–1995.
Järjestötoiminta

Politiikan ulkopuolella Suhonen osallistui partiojärjestön ja raittiusjärjestöjen toimintaan.
Säätiöt

Hannu Suhonen oli Ida ja Lauri Reinikaisen säätiön asiamies ja hän on Aino-Maria Rannan säätiön hallituksessa. Vuonna 2013 Aamuset uutisoi, että Patentti- ja rekisterihallitus katsoi Suhosen säätiön hallituksen jäsenenä ja asiamiehenä toimineen lainvastaisesti lainatessaan säätiöiden varoja 1,5 miljoonaa euroa  vaimonsa Tina Mäkelän yrityksille. Uutisen mukaan lainat on maksettu takaisin, eikä niistä ole aiheutunut vahinkoa säätiölle.
Helmoista taivaan

| ”Helmoista taivaan” Yö |
| --- | --- | --- |

Singlen tiedot
 Albumilta: Pelko ja rakkaus
 Julkaistu: 19. huhtikuuta 2013
 Formaatti: digitaalinen lataus
 Tuottaja(t): Jani Viitanen, Mikko Kangasjärvi ja Jari Latomaa
 Tyylilaji: suomirock
 Levy-yhtiö: Ratas Music Group
Yön muut singlet
| ”Syyt syntyjen” 2012 | ”Helmoista taivaan” 2013 | ”Hyvässä ja pahassa” 2014 |
Helmoista taivaan on huhtikuussa 2013 ilmestynyt Yön single. Se on kolmas single edellisvuoden marraskuussa julkaistulta Pelko ja rakkaus -levyltä. Se tuli myyntiin pelkästään digitaalisessa muodossa.
Muusikot

Olli Lindholm – laulu
Daffy Terävä – kitara
Jukka Lewis – basso
Ari Toikka – rummut
Mikko Kangasjärvi – kosketinsoittimet, piano
Jari Latomaa – kosketinsoittimet, taustalaulu
Anu Rasimus – viulu
Aki Välimäki – flyygelitorvi
Kappaleet

Helmoista taivaan – 4.20 (säv. Antti Kleemola, san. Mikko Karjalainen)
Hohtimet

Hohtimet
Hohtimet ovat kirvesmiehen käyttämät erikoispihdit, joilla irrotetaan nauloja. Hohtimissa on periaatteena, että niillä saadaan samaan aikaan luja ote naulasta ja suuri vääntömomentti. Kärjet on muotoiltu myös niin, että lähes umpeen lyödyn naulan kannasta saadaan ote. Perinteisesti hohtimet olivat kokonaan raudasta valmistettuja. 
Aiemmin maataloudessa hohtimet olivat oiva apu piikkilanka-aidan rakentamisessa ja kunnostuksessa.
Héctor López (nyrkkeilijä)

| Mitalit> Maa:   Meksiko.Miesten nyrkkeily. Olympialaiset  | Mitalit> Maa:   Meksiko.Miesten nyrkkeily. Olympialaiset  | Mitalit> Maa:   Meksiko.Miesten nyrkkeily. Olympialaiset  | Maa:   Meksiko> Miesten nyrkkeily. |
| --- | --- | --- | --- |
|  Hopeaa | Los Angeles 1984 | 54 kg |  |
| Héctor López> Henkilötiedot |
| --- | --- |
Koko nimi:  Héctor López Colín
Syntynyt: 1. helmikuuta 1967 México
Kuollut: 24. lokakuuta 2011
Kansalaisuus:   Meksiko
Nyrkkeilijä
Lempinimi:  Torero
Painoluokka:  kevyt välisarja
Kätisyys:  oikeakätinen, eli nyrkkeilytermein orthodox
Ammattilaistilastot
Ottelut:  49
Voitot:  41
– tyrmäysvoitot:  23
Tappiot:  7
Ratkaisemattomat:  1
Héctor López ”Torero” Colín (1. helmikuuta 1967 México – 24. lokakuuta 2011 México) oli meksikolainen nyrkkeilijä ja olympiamitalisti.
Elämä ja urheilu-ura > Amatööriura

López nyrkkeili amatöörinä Los Angelesin kesäolympialaisissa 1984 sarjan 54 kg loppuotteluun, jossa hän hävisi italialaiselle Maurizio Steccalle saavuttaen hopeamitalin.
Elämä ja urheilu-ura > Ammattilaisura

Ammattilaisurallaan vuosina 1985–2000 López voitti NABF:n ja WBO NABO:n mestaruudet. Hän otteli pääasiassa kevyen välisarjan otteluita. Ammattilaisurallaan López voitti 49 ottelustaan 41, joista 23 tyrmäyksellä. Hän hävisi seitsemän ottelua, joista yhden tyrmäyksellä, ja yksi ottelu päättyi ratkaisemattomana.
Elämä ja urheilu-ura > Yksityiselämä

Huumeita käyttänyt López tuomittiin aseellisesta murtovarkaudesta neljäksi vuodeksi vankilaan vuonna 1989. Ennen vapaaksi pääsyään hän ehti suorittaa tuomiotaan vuoden ja seitsemän kuukautta. López kuoli Méxicossa 44-vuotiaana 25. lokakuuta 2011 huumeiden yliannostuksesta aiheutuneeseen sydänkohtaukseen. Hänellä oli vaimo ja kaksi poikaa.
ImageMagick

| ImageMagick |
| --- | --- |


Kehittäjä:  ImageMagick Studio LLC
Kehityshistoria
Vakaa versio:  7.1.1.35 (14. heinäkuuta 2024)
Kehitystilanne:  Aktiivinen
Tiedot
Ohjelmistotyyppi:  Kuvankäsittely
Alusta:  Alustariippumaton
Lisenssi:  ImageMagick License
Aiheesta muualla
Verkkosivusto
Versiohallinta
ImageMagick on joukko grafiikan käsittelyyn tarkoitettuja ohjelmia, ja niiden toiminnallisuuden toteuttava kirjasto. Sitä levitetään GPL-yhteensopivan ImageMagick Licensen alla, ja se toimii lukuisissa ympäristöissä (Unix, Windows, Linux, OS X jne.)
Paketti koostuu useista työkaluista, joita voidaan käyttää komentoriviltä. Sitä ei juuri ole tarkoitettu interaktiiviseen käyttöön (kuten esimerkiksi Photoshop tai GIMP), vaan sillä on tarkoitus helpottaa rutiininomaisia toimenpiteitä, esimerkiksi kuvien muuntoa tiedostomuodosta toiseen tai pienempien versioiden luomista sadoista kuvista. Tärkeimpiä ImageMagickin työkaluista on muun muassa convert, joka muuntaa grafiikan toiseen muotoon tehden sille tarpeellisia muutoksia. Esimerkiksi:
convert kuva.gif kuva.png
muuttaa kuvatiedoston GIF-muodosta PNG-muotoon, ja
convert kuva.jpg -resize 100x100 pienikuva.jpg
pienentää kuvan maksimissaan 100x100 pikselin kokoiseksi siten, että sen mittasuhteet säilyvät.
Paketin varsinainen ydin on ImageMagick-kirjasto, joka mahdollistaa grafiikan käsittelyn C-kielisissä ohjelmissa. Kirjastoon on saatavilla lisäksi rajapinnat monille muille kielille, kuten C++:lle, Javalle, Perlille, PHP:lle ja Rubylle. Hyvän skriptikielituen takia kirjastoa käytetäänkin usein WWW-sovelluksissa, esimerkiksi kuvagalleriasovelluksissa (kuten Coppermine).
Aiheesta muualla

ImageMagickin kotisivu (englanniksi)
Heikki Reenpää

Heikki Reenpää 1940-luvulla.
Heikki Reenpää (vuoteen 1935 Renqvist (19. tammikuuta 1896 Helsinki – 3. toukokuuta 1959) oli suomalainen kirjankustantaja ja professori. Hän oli kustannusosakeyhtiö Otavan apulaisjohtaja vuosina 1928–1938, toimitusjohtaja 1938–1956 ja johtokunnan puheenjohtana vuonna 1959. Reenpää sai professorin arvonimen vuonna 1956.
Reenpään isä oli Alvar Renqvist, hänen puolisonsa Karin o.s. Sylvin, ja hänen poikansa oli kirjankustantaja Heikki A. Reenpää.
Kirjallisuutta

Salokannel, Juhani: Hengen paloa & painettua sanaa: Renqvist-Reenpäät kustantajina 1815–2015.  Helsinki:  Otava, 2015.  ISBN 978-951-1-27838-2.
Golf kesäolympialaisissa 1904 – miesten yksinpeli

Golf
Golfin miesten yksinpeli käytiin Saint Louis´n kesäolympialaisissa 1904 19. – 24. syyskuuta. 72 yhdysvaltalaista ja kolme kanadalaista golfaajaa pelasivat lyöntipelinä 36 reikää eli kaksi kierrosta käsittäneen karsinnan. Karsinnan 32 parasta pelaajaa selviytyi reikäpelinä pelatuille pudotuspelikierroksille, joita pelattiin yksi päivässä.
Olympiavoittajaksi itsensä pelasi kanadalainen George Lyon, joka oli ainoa pudotuspelikierroksille selviytynyt ei-yhdysvaltalainen pelaaja. Kultaottelun reikäpelissä Lyon voitti Chandler Eganin 3/2. Välierissä Lyonille hävinnyt Francis Newton ja Eganille hävinnyt Burt McKinnie saivat pronssimitalit.
Mitalistit

| 0 | 1 | 2 |
| --- | --- | --- |
| Kultaa | Hopeaa | Pronssia |
| George Lyon  Kanada | Chandler Egan  Yhdysvallat | Burt McKinnie  Yhdysvallat  Francis Newton  Yhdysvallat |
Kilpailutapahtumat > Karsinta

Pudotuspeleihin selviytyneet
| Sija | Urheilija | Tulos |
| --- | --- | --- |
| 1. |  Ralph McKittrick | 163 |
| 1. |  Stuart Stickney | 163 |
| 3. |  Francis Newton | 164 |
| 4. |  Walter Egan | 165 |
| 4. |  William Stickney | 165 |
| 6. |  Chandler Egan | 166 |
| 6. |  Mason Phelps | 166 |
| 8. |  Albert Lambert | 168 |
| 9. |  George Lyon | 169 |
| 9. |  Daniel Sawyer | 169 |
| 11. |  Douglass Cadwallader | 170 |
| 11. |  Burt McKinnie | 170 |
| 11. |  Warren Wood | 170 |
| 14. |  Robert Hunter | 171 |
| 15. |  Henry Potter | 173 |
| 16. |  Jesse Carleton | 174 |
| 16. |  Simpson Foulis | 174 |
| 16. |  Harold Weber | 174 |
| 19. |  Orus Jones | 177 |
| 19. |  Nathaniel Moore | 177 |
| 19. |  Simeon Price | 177 |
| 22. |  Harry Allen | 178 |
| 22. |  Arthur Havemeyer | 178 |
| 22. |  Clement Smoot | 178 |
| 25. |  Edward Cummins | 179 |
| 26. |  Frederick Semple | 180 |
| 27. |  John Cady | 182 |
| 27. |  Abner Vickery | 182 |
| 29. |  Harold Fraser | 183 |
| 29. |  Raymond Havemeyer | 183 |
| 29. |  Allen Lard | 183 |
| 29. |  William Smith | 183 |
| 33. |  Bart Adams | 184 |
| 33. |  William Burton | 184 |
| 35. |  Lloyd Boyd | 185 |
| 35. |  Charles Scudder | 185 |
| 37. |  Edwin Hunter | 187 |
| 37. |  Harold Simkins | 187 |
| 39. |  John Rahm | 188 |
| 40. |  Arthur Hussey | 191 |
| 40. |  Herbert Sumney | 191 |
| 42. |  Campbell Brown | 192 |
| 42. |  Henry Case | 192 |
| 42. |  Edgar Davis | 192 |
| 45. |  R. H. Flack | 195 |
| 45. |  George Powell | 195 |
| 45. |  Charles Willard | 195 |
| 48. |  Clarkson Potter | 196 |
| 48. |  George Thomas | 196 |
| 50. |  George Oliver | 197 |
| 51. |  W. A. Hersey | 198 |
| 52. |  John Brandt | 199 |
| 52. |  Bernard Edmunds | 199 |
| 54. |  Frederick Newberry | 201 |
| 55. |  Alfred Annan | 202 |
| 55. |  Leon Hazleton | 202 |
| 57. |  Murray Carleton | 203 |
| 58. |  Louis Allis | 205 |
| 59. |  John Watson | 206 |
| 60. |  Jarvis Hunt | 207 |
| 60. |  Alexander Mackintosh | 207 |
| 62. |  Wallace Shaw | 209 |
| 62. |  William Withers | 209 |
| 64. |  Joseph Howard | 210 |
| 65. |  Albert E. Austin | 211 |
| 66. |  James Stack | 213 |
| 66. |  Meade Yates | 213 |
| 68. |  William Groceclose | 214 |
| 68. |  Simon Harbaugh | 214 |
| 70. |  Edward Lansing | 219 |
| 71. |  Edward Gould | 222 |
| 72. |  Clarence Angier | 226 |
| 73. |  Albert W. Austin | 230 |
| 74. |  Edgecomp Jones | 240 |
| – |  Charles Cory | keskeytti |
Kilpailutapahtumat > Pudotuspelikaavio

x/x = tavoittamaton johto (esim. 3/2 = kolmen reiän johto, kun kaksi reikää jäljellä), 1 up = viimeisellä eli 18. reiällä ratkennut peli, (mahdollinen joidenkin reikien päättyessä tasan), 37 reikää = ylimääräisenä pelattu reikä pelin päättyessä tasan 18–18.
Kilpailutapahtumat > Pudotuspelikaavio > Kultaottelu

| Urheilija | Tulos | Urheilija |
| --- | --- | --- |
|  Chandler Egan | 3/2 |  George Lyon |
Kultaottelupäivän aamun sää oli hämärä ja viileä, ja sade haittasi Lyonia ja Egania koko päivän. 36 reiän reikäpelinä edellisten kierrosten tapaan käyty peli oli turnauksen tasaisimpia. Peli ratkesi Lyonin siirryttyä 34. reiän jälkeen tavoittamattomaan kolmen reiän johtoon. Kilpailusta uupunut 19-vuotias hopeamitalisti Egan suuntasi lepäämään kilpailun jälkeen. 45-vuotias Lyon sen sijaan osallistui palkintoaterialle, jossa käveli käsillään huoneen päästä päähän.
Lintutieteilijä Charles Cory oli karsinnassa ensimmäisen kierroksen jälkeen 41. sijalla, mutta ei osallistunut toiselle kierrokselle.
Chandler Egan saavutti olympiahopeaa. Joukkuepelissä Egan voitti kultaa.
George Lyon voitti olympiakultaa, vaikka oli kanadalaisena ainoa ei-yhdysvaltalainen karsinnasta selviytynyt pelaaja.
Indonesian kommunistinen puolue

Indonesian kommunistinen puolue (indonesiaksi Partai Komunis Indonesia, PKI) on vuonna 1914 perustettu indonesialainen poliittinen puolue.
PKI ryhtyi kamppailuun Alankomaiden Itä-Intiassa hollantilaisvaltaa vastaan. Vuonna 1926 se organisoi laajan kansannousun, joka vaikutti erityisesti Bantenin alueella Jaavan länsiosassa.
Hollantilaiset kukistivat kommunismimieliset mellakat ja PKI:n toiminta elpyi vasta toisen maailmansodan jälkeen. Vuonna 1965 sen toiminta kiellettiin vallankumouksellisen syyskuun 30. päivän liikkeen jälkeen.
Imeem

| Imeem |
| --- | --- |
Kaupallinen:  Osittain
Tyyppi:  Internetyhteisö
Rekisteröinti:  Ilmainen
Omistaja:  imeem, Inc.
Kehittäjä:  Dalton Caldwell, Jan Jannink
Avattu:  2003
Nykyinen tila:  Suljettu
imeem oli Internetissä toimiva musiikkiin ja sosiaaliseen mediaan keskittyvä sivusto, joka aloitti toimintansa vuonna 2003. Sivustolla käyttäjät pystyivät katsomaan, kirjoittamaan ja jakamaan kaikkea digitaalista mediaa, kuten kuvia, ääniä ja videoita.
Sivustolla kävi yli 25 miljoonaa käyttäjää kuukaudessa ja yli 65 000 uutta käyttäjää joka päivä.
8. joulukuuta 2009 MySpace osti Imeemin, ja kaikki sen sisältö siirtyi osaksi Myspace Music:ia.
Indonesian presidentinvaali 2014

Indonesian presidentinvaali 2014 järjestettiin 9. heinäkuuta 2014. Ehdokkaina olivat Jakartan kuvernööri Joko Widodo ja eläkkeellä oleva kenraali Prabowo Subianto, joka on vuosina 1967–1998 presidenttinä toimineen Suharton entinen vävy. Vaalikomissio julisti Widodon vaalin voittajaksi 22. heinäkuuta, mutta vastaehdokas Subianto väitti vaaleja vilpillisiksi. Uusi presidentti aloittaa virassaan 20. lokakuuta.
Tasaisessa vaalissa ehdokkaiden voitonmahdollisuudet olivat yhtä suuret, Widodon ennustettiin saavan 2,7 prosenttiyksikköä kilpailijaansa enemmän ääniä. Kampanjointi oli loanheiton värittämää.
Vaaleissa annettiin 130 miljoonaa ääntä ja äänestysprosentti oli noin 70.
Ike Clanton

Ike Clanton 1881
Ike Clanton (1847 Missouri, Yhdysvallat – 1887) oli yhdysvaltalainen rikollinen. Hän johti rosvojoukkoa, joka hävisi O. K. Corralin taistelun Earpin veljesten joukolle 26. lokakuuta 1881.
Ike Clantonin äiti oli Mariah Sexton Clanton ja isä Newman Haynes Clanton. Clantonilla oli neljä veljeä ja kaksi siskoa. Hänen äitinsä kuoli vuonna 1866 Clantonin ollessa alle 20-vuotias.
Ilmanvaihtokone

Ilmanvaihtokone on rakennuksen ilmanvaihtojärjestelmässä ilmaa kierrättävä laite. Ilmanvaihtokoneen aikaansaaman ilmanpaineen avulla kuljetetaan tuore ilma kanavia pitkin huonetiloihin ja/tai käytetty jäteilma pois rakennuksesta. Ilmanvaihtokoneen tarve riippuu käytetystä ilmanvaihtojärjestelmästä.
Koneellisessa tulo- ja poistoilmajärjestelmässä sekä jäteilman poisto että korvausilman otto hoidetaan ilmanvaihtokoneen puhaltimella.
Koneellisessa poistoilmajärjestelmässä ilma poistetaan rakennuksesta koneellisen huippuimurin, ei varsinaisen ilmanvaihtokoneen avulla. Korvausilma virtaa sisään korvausilmaventtiileistä tai hallitsemattomassa järjestelmässä rakenteiden raoista. Poistettavan ilman lämpö voidaan ottaa talteen  poistoilmalämpöpumpulla.
Painovoimaisessa ilmanvaihtojärjestelmässä ei käytetä ilmanvaihtokonetta lainkaan, vaan ilma liikkuu korkeuden, tuulen tai lämpötilan erotuksen aikaansaaman paine-eron avulla.  Painovoimaisessa järjestelmässä lämmön talteenotto poistettavasta ilmasta ei ole mahdollista.
Lämmöntalteenotto

Koneellisen tulo- ja poistoilmajärjestelmän ilmanvaihtokoneet on nykyisin lähes poikkeuksetta varustettu lämmöntalteenotto (LTO)-laitteella, jolloin rakennuksesta poistettavan jäteilman sisältämää lämpöä siirretään tuloilmaan eri menetelmillä.  Näin saadaan jäteilman energiasta osa talteen rakennuksen tuloilmaan ja rakennuksen lämmitystarvetta vähennettyä. Nykyään moderni tapa lämmöntalteenoton toteutukseen on käyttää lämmönsiirtimenä lämpöpumppua, näin poistoilman sisältämä energia voidaan siirtää patterilämmitykseen, käyttöveteen tai tuloilman lämmittämiseen hyvin tehokkaasti.
| Lämmöntalteenottomenetelmä | Tuloilman lämpötilahyötysuhde yhtäsuurilla ilmavirroilla | Lisätietoja |
| --- | --- | --- |
| Pyörivä lämmönsiirrin | 70–85 % | Pieni osa jäteilmasta siirtyy siirtimen pyöriessä tuloilmaan.  Alhaisilla ulkolämpötiloilla poistoilman kosteutta siirtyy tuloilmaan.  Talteenoton hyötysuhde säädeltävissä lämmönsiirtimen pyörimisnopeutta säätämällä. |
| Levylämmönsiirrin | 50–65 % | Tulo- ja jäteilmat pysyvät täysin erillään.  Kylmissä olosuhteissa herkkä jäätymään.  Lämmönsiirtimen sulatus ja talteenoton säätö tapahtuu ohittamalla ulkoilmavirtaa lämmönsiirtimen ohi. |
| Vesiglykolilämmönsiirrin | 40–60 % | Tulo- ja jäteilmat pysyvät täysin erillään.  Lämpöä siirretään ulko- ja poistoilmoihin sijoitetuilla lamellisilla lämmönsiirtimillä, joissa kiertää vesi-glykoliseos (etyleeniglykoli, glykolipitoisuus yleensä 30 %).  Talteenoton hyötysuhde ja jäätymisen esto säädeltävissä vesiglykoliseoksen virtausnopeutta säätämällä. |
| Poistoilmalämpöpumppu | 50–100 % | Lämpöpumpun avulla poistoilman energiaa saadaan talteen hyvin vaikka tuloilma olisikin melko lämmintä. Tämä johtuu siitä, että lämmönsiirto ei tapahdu suoraan poistoilmasta tuloilmaan vaan lämpöpumpun välityksellä. Tämän menetelmän avulla poistoilman vuosihyötysuhde voidaan saada hyvin korkeaksi. |
Aiheesta muualla

Rakennusten sisäilmasto ja ilmanvaihto. Määräykset ja ohjeet 2012
Talotekniikkainfo
Rakentaminen ja kestävä kehitys
| --- | --- |
Yhdyskuntasuunnittelu:   ympäristövaikutusten arviointi  ekokylä  yhteisökylä 
Suunnitteluperiaatteet:   ekorakentaminen  aurinkoarkkitehtuuri  matalaenergiatalo  passiivitalo  nollaenergiatalo  plusenergiatalo 
Lämmitys:   aurinkolämmitys  kaukolämpö  lämpöpumppu  maalämpö  puupelletti  takka 
Talotekniikka:   ilmanvaihtokone  aurinkokenno  energiansäästölamppu 
Rakennustekniikka:   rakennuksen vaippa  lämmöneriste  ilmansulku  ikkuna 
Perinnerakentaminen:   hirsirakentaminen  olkipaalirakentaminen  savirakentaminen  turpasmökki  terva  keittomaali 
Organisaatiot:   ympäristöhallinto  Ympäristöministeriö  Ympäristökeskus  Motiva
Hukari

Ranskan laivaston hukari 1800-luvulta.
Hukari on lyhyt jäykkä miekka. Se tuli muotiin pitkämiekan tilalle 1700-luvulla. Nykyään nimitystä käytetään leveäteräisestä ja painavasta väkipuukon ja vesurin risteymästä.
Hukari Ruotsissa

Hukaria käytettiin aseena Ruotsin valtakunnan armeijassa. Sitä voitiin käyttää paitsi sotimiseen, myös metsästykseen ja puhdetöihin.
Hukari Venäjällä

Venäjän keisarillisella armeijalla oli 1600-luvulta 1800-luvun loppuun käytössä lyhyt ratsuväen ja jalkaväen miekka, jota kutsuttiin Suomen puolella hukariksi. Nykyään vastaavanlaista asetta käytetään vain juhlaparaateissa.
Hukari Ranskassa

Ranskassa laivasto käytti hukaria 1800-luvulla.
Hukari Saksassa

Saksassa oli käytössä keskiajalla samanniminen mestauslaite, josta ei ole säilynyt juurikaan tietoa jälkipolville. Oletettavasti laite oli kuitenkin giljotiinin kaltainen. (vrt. germaaniseen sanaan huggare ’kaataa, hakata, lyödä’. Ammattimielessä sana tarkoitti puunkaatajaa tai pyöveliä.)[lähde? ]
Sanan alkuperä

Hukari on laina ruotsin sanasta huggare, joka erään tarinan mukaankenen mukaan? viittaisi hakkapeliittojen "hugga in" eli "hakkaa päälle" -huutoon.
Muuta

Hukari on Keski-Suomessa sijaitsevan rautakautisen kylän kutsumanimi. Lisäksi ainakin Ruotsissa on samanniminen kylä.
Aiheesta muualla

Kuvia tai muita tiedostoja aiheesta Hukari Wikimedia Commonsissa
How Do You Sleep?

| ”How Do You Sleep?” Sam Smith |
| --- | --- | --- |

Singlen tiedot
 Julkaistu: 19. heinäkuuta 2019
 Formaatti: digitaalinen lataus, suoratoisto
 Tuottaja(t): Ilya Salmanzadeh
 Tyylilaji: pop, dance-pop
 Kesto: 03.22
 Levy-yhtiö: Capitol Records
Sam Smithin muut singlet
| ”Dancing with a Stranger” 2019 | ”How Do You Sleep?” 2019 | ”I Feel Love” 2019 |
How Do You Sleep? on brittiläisen laulaja-lauluntekijä Sam Smithin musiikkikappale. Sen julkaisi Capitol Records digitaalisesti ladattavana ja suoratoistettavana singlenä 19. heinäkuuta 2019. Kappaleen ovat sanoittaneet Smith, Savan Kotecha, Max Martin ja Ilya Salmanzadeh, joista viimeisin myös tuotti sen. Kappaleen musiikkivideo julkaistiin Smithin YouTube-kanavalla singlen julkaisupäivänä. Videon ohjasi Grant Singer sekä koreografioi Parris Goebel ja sillä nähdään Smith tanssimassa lukuisten paidattomien miestanssijoiden kanssa.
"How Do You Sleep?" oli kaupallisesti kohtalainen menestys, sen päästyä singlelistan viiden parhaan joukkoon Irlannissa, Latviassa, Libanonissa, Malesiassa, Singaporessa ja Uudessa-Seelannissa sekä kymmenen parhaan joukkoon Australiassa, Belgiassa (Vallonia), Isossa-Britanniassa, Norjassa, Puerto Ricossa, Skotlannissa ja Slovakiassa. Lisäksi se on myynyt Australiassa ja Meksikossa kaksinkertaista platinaa.
Käännös suomeksi